Ang daku ug makalilisang nga adlaw sa Ginoo umalabot pa lang, busa kinahanglan nga sinsero kita nga pangitaon ang maong propeta nga si Elias. Diha sa Biblia, ang mga propeta wala nagaabot ngadto sa kadaghanang relihiyosong mga organisasyon. Nagaabot sila ngadto sa pipila lang ka pinili. Hunahunaa kung ang propeta sa Malaquias 4 miabot na, ug wala siya nailhan. Unsa kaha kon siya susama sa mga propeta sa karaang panahon, ug pipila lang ka mga tawo ang makaila kaniya? Kung kini nga propeta magabalik sa ulahing adlaw, unsaon man nato sa pag-ila kaniya? Ang tubag klaro nga makita diha sa mga Kasulatan. Aduna siya og kinaiya nga iya sa propeta. Masayud siya sa mga tinago sa kasingkasing. Magapamuhat siya og mga milagro. Ang relihiyosong mga organisasyon maninguha nga dauton siya. Apan magkaaduna gyu’y pipila ka pinili nga makaila kaniya ingon nga mao ang gisaad na nga mensahero alang sa maong adlaw.